***Κως, Πέμπτη 22 Μαρτίου 2018***

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Θέμα: «Κάλυψη πέντε (5) θέσεων Επικουρικών Ιατρών διαφόρων ειδικοτήτων στο Γενικό Νοσοκομείο – Κέντρο Υγείας Κω»**

Το Γενικό Νοσοκομείο – Κέντρο Υγείας Κω «ΙΠΠΟΚΡΑΤΕΙΟΝ» ανακοινώνει ότι ενδιαφέρεται, για την άμεση πρόσληψη (5) πέντε επικουρικών ιατρών των εξής ειδικοτήτων:

* Καρδιολογίας (1)
* Παθολογίας (1)
* Παιδιατρικής (1)
* Μαιευτικής – Γυναικολογίας (1)
* Ιατροδικαστικής (1)

Όσοι ιατροί ενδιαφέρονται να προσληφθούν ως επικουρικοί ιατροί, με σχέση εργασίας ιδιωτικού δικαίου ορισμένου χρόνου, **πλήρους και αποκλειστικής απασχόλησης, με τριετή θητεία** για την κάλυψη επιτακτικών αναγκών του ΓΝ-ΚΥ Κω «ΙΠΠΟΚΡΑΤΕΙΟΝ», καλούνται να υποβάλουν αιτήσεις με τα απαιτούμενα δικαιολογητικά για την εγγραφή τους στον ηλεκτρονικό κατάλογο επικουρικών ιατρών που τηρεί η 2η ΥΠΕ Πειραιώς και Αιγαίου. **Η πρόσληψη θα γίνει άμεσα. Οι ενδιαφερόμενοι μπορούν να παίρνουν κάθε συμπληρωματική πληροφορία αλλά και ενημέρωση για κίνητρα που παρέχονται από το Τμήμα Διαχείρισης Ανθρώπινου Δυναμικού του Νοσοκομείου στο τηλέφωνο 2242360227 και από το γραφείο του Αν. Διοικητή στο 2242360221.**

**ΓΡΑΦΕΙΟ ΤΥΠΟΥ ΓΝ-ΚΥ ΚΩ**

**«ΙΠΠΟΚΡΑΤΕΙΟΝ»**